./data/phi1351/phi004/phi1351.phi004.perseus-lat2.xml
Piso pro consule interficitur  ea de caede quam verissime expediam, si pauca supra repetiero ab initio causisque talium facinorum non absurda  legio in Africa auxiliaque tutandis imperii finibus sub divo Augusto Tiberioque principibus proconsuli parebant  mox G  Caesar, turbidus animi ac Marcum Silanum obtinentem Africam metuens, ablatam proconsuli legionem misso in eam rem legato tradidit  aequatus inter duos beneficiorum numerus, et mixtis utriusque mandatis discordia quaesita auctaque pravo certamine  legatorum ius adolevit diuturnitate officii, vel quia minoribus maior aemulandi cura, proconsulum splendidissimus quisque securitati magis quam potentiae consulebant